open-index/open-wikipedia-markdown huggingface dataset:
Åsane Fotball (moterys)

**Åsane Fotball**, o trumpiau vadinamas **Åsane** – Norvegijos futbolo klubas iš Osanės. 

Šis straipsnis apie **Åsane Fotball Damer** – klubo moterų ekipą, rungtyniaujančią moterų futbolo varžybose.

## Istorija
**Åsane Fotball** įkurtas 1971 m., o 1997 m. suburta moterų futbolo ekipa.

Nuo 2011 m. rungtyniavo Pirmame divizione (antra pakopa). 2013 ir 2015 m. užėmė trečią vietą.

2021 m. žaidė Pirmame divizione ir liko antroje vietoje. Dėl patekimo į Toppserien kovojo pereinamosiose rungtynėse. Lyn nugalėjo bendru dviejų rungtynių rezultatu 3–1 ir išsaugojo vietą Toppserien. **Åsane Fotball** į elito divizioną nepateko.

2022 m. rungtyniavo Pirmame divizione. 

2023 m. rungtyniavo aukščiausioje šalies lygoje. Debiutantės iškovojo aštuntą vietą. 2024 m. sezone liko devintoje vietoje ir dėl išlikimo pajėgiausioje lygoje, kovojo pereinamosiose rungtynėse. 2024 m. lapkričio 20 d. įvykusiose rungtynėse kovojo prieš „Bodø/Glimt“. Susitikimas baigėsi nulinėmis lygiosiomis (0-0). 2024 m. lapkričio 23 d. atsakomosiose rungtynėse rezultatas vėl buvo lygus (1-1). Baudinių serijoje tikslesnės buvo varžovės, kurios pateko į Toppserien, o Åsane Fotball iškrito į žemesnį divizioną.

## Pasiekimai
* **Norvegijos [[Toppserien|aukščiausia lyga]] (D1)** 
: Čempionės (0): 
* **Norvegijos Pirmasis divizionas (D2)**
: Nugalėtojos (0): 
: Antroji vieta (1): 2021
: Trečioji vieta (2): 2013, 2015
* **Norvegijos taurės turnyras** 

## Sezonai

## Stadionas

Namų rungtynes žaidžia Osanės Sporto Parko stadione (Miurdalio stadione) (), talpinančiame 3 tūkst. žiūrovų.

## Apranga
; Sportinės aprangos pokyčiai.
* Namuose rungtyniauja tradicine apranga.

; Aprangos gamintojai 
*  Adidas firma, (metai nežinomi).

## Sudėtis
Atnaujinta: 2021 m. lapkričio 4 d.

## Treneriai
*  Eirik Fjellstad, nuo 2021 m. liepos mėn.

## Taip pat skaitykite
* Åsane Fotball (klubo vyrų futbolo ekipa);

## Išnašos

## Nuorodos
* Oficiali klubo svetainė  (moterų)
* facebook paskyra
* SOCCERWAY 
* FLASHSCORE 
* Globalsportsarchive
* fotball.no Klubbinformasjon 
* [ worldfootball.net] (Apie klubą)
IPhone 12

**iPhone 12** ir **iPhone 12 mini** – išmanieji telefonai, kuriuos gamina kompanija „Apple“.

„IPhone 12“ yra bazinis 14-osios kartos modelis, pakeitęs „iPhone 11. iPhone 12 serija turi Apple A14 Bionic procesorius su 11,8 milijardo tranzistorių. Jis buvo pristatytas 2020 m. spalio 13 d. kartu su savo „mažuoju broliu“ (mažesnė versija) iPhone 12 mini ir „profesionaliais“ modeliais iPhone 12 Pro ir iPhone 12 Pro Max. Tai pirmosios serijos Apple išmanieji telefonai, palaikantys 5G mobiliojo ryšio standartą.

Mažesnė versija, pavadinta iPhone 12 mini, turi tą patį procesorių ir kameras, kaip ir baziniame iPhone 12, tačiau yra mažesnė: 5,4 colio ekranas ir sveria 133–135 gramus. Visos pagrindinės charakteristikos yra identiškos kaip ir pas bazinį modelį, skiriasi tik įstrižainė ir ekrano raiška bei baterijos talpa.

## Specifikacijos

### Pagrindinis procesorius
Naudojamas šešių branduolių Apple A14 Bionic procesorius.

### Ekranas
Super Retina XDR.

#### iPhone 12
iPhone 12 turi 6,1 colio Super Retina XDR OLED ekraną, kurio ekrano skiriamoji geba yra 2532 × 1170 pikselių ir 460 PPI (pikselių per colį) tankis. Didžiausias ryškumas 1200 nitų. Ekranas padengtas Ceramic Shield danga, pagaminta bendradarbiaujant su Corning .

#### iPhone 12 mini
iPhone 12 mini turi 5,4 colio OLED ekraną. Kaip ir pas bazinį modelį, ekranas pagamintas naudojant Super Retina XDR technologiją. Skiriamoji geba 2340×1080 pikselių, pikselių tankis 476 ppi.

### Kamera
Išmanusis telefonas turi dvigubą pagrindinę (galinę) kamerą: viena iš galinių kamerų yra itin plataus kampo, kita – plačiakampė; abiejų raiška – 12 megapikselių. Plačiakampės kameros diafragma yra ƒ/1,6, o itin plataus kampo kameros – ƒ/2,4. Yra 2x optinis priartinimas ir 5x skaitmeninis priartinimas. Taip pat yra optinis vaizdo stabilizavimas.

Priekinės kameros skiriamoji geba taip pat yra 12 megapikselių.

### SIM
Išmaniajame telefone yra vienas nano-SIM lizdas ir viena integruota eSIM kortelė. Todėl vienu metu galima nustatyti ir naudoti du telefono numerius.
Kinijos rinkai (žemyninė Kinija, Honkongas, Makao) skirtoje versijoje yra dviejų SIM kortelių lizdas.

## Dizainas
Priešingai nei ekranas, galinis skydelis nėra apsaugotas „Ceramic Shield“ stiklu, vietoj jo yra įprastas grūdintas stiklas.
Išmaniojo telefono rėmelis pagamintas iš metalo (aliuminio).

Išmanusis telefonas yra apsaugotas nuo dulkių ir drėgmės pagal IP68 standartą.

Apačioje yra „Lightning“ jungtis, garsiakalbis ir mikrofonas. Kairėje pusėje yra garso reguliavimo mygtukai ir garso režimo jungiklis, dešinėje – užrakto mygtukas ir vienos SIM kortelės lizdas. Trečiasis mikrofonas yra kvadratiniame dvigubos kameros bloke.

iPhone 12 ir 12 mini iš pradžių buvo parduodami 5 spalvų: juodos, baltos, raudonos, žalios ir mėlynos. 2021 m. balandžio 20 d. šiems modeliams buvo išleista nauja šeštoji spalva – violetinė.

## Komplektacija
EarPods ir maitinimo adapteris buvo išimti iš pakuotės, o vietoj jų kartu su iPhone yra USB-C – Lightning laidas, skirtas greitam įkrovimui. Apple teigimu, tai buvo padaryta siekiant sumažinti anglies dvideginio išmetimą, nes dauguma vartotojų jau turi reikiamus priedus.

## Išnašos
Buchholco koeficientas

**Buchholco koeficientas** – žaidėjų užimtų vietų varžybose paskirstymo pagalbinė priemonė. Naudojamas, kai du ar daugiau dalyvių surenka vienodai taškų. Žaidėjas, turintis didesnį Buchholco koeficientą, užima aukštesnę vietą. Naudojama šachmatų, šaškių, šogio, go, novuso, rendziu varžybose.

## Istorija
Šią idėją pasiūlė Magdeburge gyvenęs vokiečių šachmatininkas Bruno Buchholcas. Pirminėje jos versijoje buvo numatytas priešininkų taškų sumos dauginimas iš surinktų paties žaidėjo taškų skaičiaus ir taikoma kaip alternatyva užimtos vietos nustatymui. Pirmą kartą buvo panaudota 1932 m. Biterfeldo šachmatų turnyre Vokietijoje. Šiandien nebedauginama ir naudojama užimtos vietos nustatymui, jei šachmatų turnyras vykdomas šveicariškąja sistema, ir kai dalyviai surenka po lygiai taškų.

## Koeficientų atmainos

Koeficiento skaičiavimas laikui bėgant, siekiant jį tobulinti, kito. Atsirado naujų Buchholco koeficiento atmainų:
* Medianos Buchholcas 1
* Medianos Buchholcas 2
* Buchholcas – 1
* Buchholcas – 2

## Skaičiavimas

Buchholco koeficientas **nepriklauso nuo žaistų partijų rezultatų ir yra žaidėjo varžovų surinktų taškų suma**. Nežaistų partijų rezultatai (+/-) sąlyginai laikomi pasibaigusiais lygiosiomis.

Didžiausia koeficiento kritika yra už tai, kad jį gali iškreipti oponentų, su kuriais kiekvienas žaidėjas rungėsi, rinkinys (ypač ankstyvuose ratuose).
Taip pat, kad dėl nelyginio žaidėjų skaičiaus nesuporuotas dalyvis gauna tašką be žaidimo. Tam, kad išvengtų minėtos problemos, 2009 m. Kalitėjoje vykusioje 80-oje FIDE generalinėje asamblėjoje buvo priimtos nežaistų partijų Buchholco koeficiento skaičiavimo taisyklės.
 
Dar anksčiau pasiūlyti ir pradėti taikyti patobulinto koeficiento skaičiavimo būdai:

* Mediana Buchholcas 1 – Bucholco koeficientas, sumažintas atmetus varžovus, surinkusius daugiausiai ir mažiausiai taškų.
* Mediana Buchholcas 2 – sumažintas, atmetus po du varžovus, surinkusius daugiausiai ir mažiausiai taškų.
* Buchholcas – 1 sumažintas, atmetus varžovą, surinkusį mažiausiai taškų.
* Buchholco – 2 sumažintas, atmetus du varžovus, surinkusius mažiausiai taškų.

## Šaltiniai

## Išorinės nuorodos

*  Jamyl Duba. Keista Bruno Buchholco byla
Belingshauzeno kalnas

**Belingshauzeno kalnas** () – kūgio pavidalo kalnas, stūksantis Antarktidoje, Viktorijos žemėje, apie 9 km į šiaurės rytus nuo Pristlio kalno, tarp Larseno ir Deivido ledynų. Kalnas išsiskiria iš aplinkos. Aukštis siekia 1380 m.

Šį kalną pirmoji aptiko „Discovery“ ekspedicija (1901–1904 m.), vadovaujama R. F. Skoto. Šis kalną pavadino admirolo Fadėjaus Belingshauzeno, vadovavusio 1819–1821 m. rusų ekspedicijai, garbei.

## Išnašos
Karata

**Karata** () – miestas Australijos vakaruose, Vakarų Australijos valstijoje, Pilbaros regione. Savivaldybės centras. Įsikūręs valstijos šiaurės vakarinėje dalyje, lygumoje, Nikolo įlankos pakrantėje, apie 1250 km į šiaurę nuo Perto ir 190 km į pietvakarius nuo Port Hedlando. Nuo įlankos miestą skiria druskožemiai ir mangrovės, pietuose driekiasi neaukštų kalvų virtinė. 16 708 gyventojai (2018 m.),
iš jų dešimtadalis – aborigenų kilmės.

Naftos ir gamtinių dujų gavybos, geležies rūdos eksporto centras. Gaminamos suskystintos dujos, amoniakas, išgaunama druska. Miesto pakraščiu eina privatus geležinkelis, jungiantis geležies rūdos kasyklas su Dampyro uostu. Yra oro uostas, vykdomi skrydžiai į Pertą, Port Hedlandą, Brumą ir Niumaną (2022 m.). Veikia didžiausias Pilbaroje prekybos centras, ligoninė, viešoji biblioteka, menų centras, 
laisvalaikio centras. Išvystyta turizmo infrastruktūra – lankomi aborigenų uolų piešiniai, Dampyro salynas, Milstrimo–Čičesterio ir Karidžinio nacionaliniai parkai.

Miestas įkurtas 1969 m. plečiantis geležies rūdos ir druskos kasybos pramonei, netoli Dampyro uosto. Dėl geografinių ypatumų šalia uosto esanti Dampyro gyvenvietė neturėjo vietos plėstis, todėl nutarta statyti naują miestą apie 15 km nuo uosto. XX a. devintajame dešimtmetyje vandenyne prie Karatos pradėjus eksploatuoti naftą ir gamtines dujas, miestas išaugo, XXI a. tapo didžiausiu Pilbaroje.

## Šaltiniai
Sankt Peterburgo Didžioji choralinė sinagoga

**Sankt Peterburgo Didžioji choralinė sinagoga** () – sinagoga Sankt Peterburge, Lermontovo pr. 2. Miesto žydų dvasinis ir kultūrinis centras. 

## Istorija
Sankt Peterburge XIX a. viduryje gyveno apie 10 000 žydų ir bendruomenė norėjo pastatyti mieste sinagogą. Statybos rėmėjai buvo pirkliai Goracijus Gincburgas ir Samuilas Poliakovas. Neomaurų stiliaus sinagoga buvo atidaryta 1893 m. 1930 m. sausio 17 d. valdžia uždarė sinagogą, bet dėl žydų bendruomenės nusiskundimų jau birželio 1 d. sinagoga buvo vėl atidaryta. 1978 m. pastatas buvo restauruotas. Sinagoga veikė Leningrado blokados metu. 1991 m. buvo atidaryta sinagogos dieninė mokykla.

## Išnašos

## Galerija

BakhmanSinanoga2.jpg|Sinagoga XIX a. pabaigoje
Petersburg, Great Synagogue (01).jpg|Sinagoga 1904 m.
Russia 1960 - St. Petersburg Synagogue (4085847300).jpg|Vidus
Stamp of Russia 2001 No 697 Grand Choral Synagogue.jpg|2001 m. Rusijos pašto ženklas
Face ID

**Face ID** – „Apple“ sukurtas trimatis žmogaus veido skeneris, pirmą kartą panaudotas išmaniajame telefone iPhone X. Šią technologiją „Apple“ pristatė 2017 m. rugsėjo 12 d. Face ID pakeitė ankstesnę pirštų atspaudų nuskaitymo technologiją Touch ID. Naujasis jutiklis (True Depth Camera arba Time-of-Flight Camera) leidžia atrakinti įrenginį, pirkti iTunes Store, App Store ir iBooks Store, pasirinkti mokėjimo korteles Apple Pay.

## Saugumas
Norint pradėti naudoti Face ID, turi būti sukurtas slaptažodis. Norint atrakinti iPhone X, XS/XS Max, XR, 11, 11 Pro / 11 Pro Max, 12/12 Pro / 12 Pro Max, 13/13 Pro / 13 Pro Max įrenginius, reikės įvesti slaptažodį, jei išmanusis telefonas perkraunamas, ilgai nenaudojamas (48 valandas) arba jei slaptažodis nebuvo įvestas per pastarąsias 6,5 dienos (156 valandas) ir nebuvo atrakintas per pastarąsias 4 valandas.

Pasak Apple, užšifruota biometrinė informacija saugoma pačiame prietaise, procesoriaus viduje (skirta iPhone X – A11 Bionic), ir negali būti siunčiama kitur. Apple teigimu, tai matematinis nuskaityto veido atvaizdas, bet ne pats atvaizdas.

Face ID technologija yra savaime besimokanti, ji įsimena veido pokyčius naudodama išmaniojo telefono procesoriuje esančius neuroninius tinklus. Face ID pirmą kartą pasirodė iPhone X. Face ID naudojamas perkant su Apple Pay mokėjimo sistema, peržiūrint slaptažodžius iOS nustatymų programėlėje, perkant iTunes Store, App Store, iBooks Store, atrakinant trečiųjų šalių programas, pvz., 1Password slaptažodžių tvarkyklę ir kai kurias bankininkystės programėles.

## Įrenginiai su Face ID

Face ID technologija naudojama šiuose įrenginiuose:
* iPhone X
* iPhone XR
* iPhone XS
* iPhone XS Max
* iPhone 11
* iPhone 11 Pro
* iPhone 11 Pro Max
* iPhone 12 mini
* iPhone 12
* iPhone 12 Pro
* iPhone 12 Pro Max
* iPhone 13 mini
* iPhone 13
* iPhone 13 Pro
* iPhone 13 Pro Max
* iPad Pro (3 kartos)
* iPad Pro (4 kartos)
* iPad Pro (5 kartos)

## Susiję straipsniai

* Touch ID

## Išnašos
Nord Stream 2

**Nord Stream 2** – neinauguruotas magistralinis dujotiekis, nutiestas Baltijos jūros dugnu ir jungiantis Rusiją ir Vokietiją. Dujotiekis nutiestas tranzitu per Suomijos, Danijos ir Švedijos teritorijas, bet nebuvo prijungtas prie šių šalių gamtinių dujų skirstymo tinklų. Skirtas transportavimui dujoms iš Vakarų Sibiro telkinių, esančių Jamalo Nencų autonominėje apygardoje (Tiumenės sritis). 

„Nord Stream 2“ yra ilgiausias nutiestas povandeninis magistralinis dujotiekis, kuris savo ilgiu aplenkė lygi tol ilgiausią pirmtaką Nord Stream.

Statybų ir derybų metu prieš dujotiekio statybas pasisakė JAV ir įvairių Centrinės bei Rytų Europos šalių atstovai, motyvuodami galima sustiprėjusia Rusijos įtaka Europoje ir susilpnėjusiu NATO šalių saugumu dėl energetinės priklausomybės. 2019 m. statybų metu dujotiekio tiesimo trasos statybų aikštelę buvo užėmę protestuotojai.

## Istorija
2018 m. sausio 31 d. Vokietijos vyriausybė išdavė leidimą dujotiekio statyboms šalies teritorijoje.

2021 m. rugsėjį užbaigti visi statybų darbai, bet dujotiekis nepradėtas eksploatuoti.

### Rusijos karas Ukrainoje
2022 m. vasario 22 d. Vokietijos kancleris Olaf Scholz sustabdė „Nord Stream 2“ jungties dokumentų ratifikavimą, baiminantis Rusijos įtakos Europoje ir dėl tvyrančios įtampos tarp Rusijos ir Ukrainos. Po dviejų dienų vasario 24 d. prasidėjo 2022 m. Rusijos invazija į Ukrainą. Dujotiekio paleidimas atidėtas neribotam laikui.

### Dujotiekio sabotažas
2022 m. rugsėjo 26 d. šalia Danijos Bornholmo salos buvo pastebėtas stiprus slėgio sumažėjimas bei dujų nuotėkis. Netrukus po šio įvykio Danijos ir Švedijos teisėsaugos institucijos pradėjo tyrimus dėl galimo sabotažo. Danijos premjerė Mette Frederiksen teigė, kad tokį nuotėkį galėjo sukelti tik tyčiniai veiksmai, o ne nelaimingas atsitikimas.

Danijos ir Švedijos tyrėjai nustatė, kad iš viso įvyko 4 skirtingi sprogimai – po 2 Nord Stream 1 ir Nord Stream 2 dujotiekiuose. Dėl šių sprogimų įvyko didžiausias žmonijos istorijoje metano dujų nuotėkis į atmosferą – iš viso buvo išleista nuo 100 000 iki 400 000 tonų. 2022 m. spalį Rusija patvirtino, kad Nord Stream 2 trasa B nėra pažeista ir ji galinti tiekti dujas, tačiau Vokietija atsisakė naudotis šiuo dujotiekiu.

Nepaisant trijų valstybių nepriklausomų tyrimų, 2023 m. duomenimis nebuvo patvirtintų išvadų, kas sukėlė šiuos spogimus.
 
## Taip pat skaitykite
* Nord Stream
* Jamalo–Europos dujotiekis

## Šaltiniai

## Nuorodos
* Oficiali „Nord-Stream“ svetainė
Danijos–Švedijos dujotiekis

**Danijos–Švedijos dujotiekis** – magistralinis dujotiekis, nutiestas Baltijos jūros dugnu ir jungiantis Daniją ir Švediją. Visa Švedijos rinka aprūpinama dujomis tranzitu per Daniją.

## Istorija
Po Černobylio atominės elektrinės avarijos priimtas sprendimas atsisakyti atominio kuro Švedijos teritorijoje. Kaip alternatyva pasirinkta plėtoti elektros gamyba deginant gamtines dujas. Per šį laikotarpį pradėtos derybos dėl dujotiekių plėtojimo su kaimyne Norvegija. Galiausiai gamtinių dujų energetikos plėtra Švedijoje buvo sustabdyta, bet per tą laiką pastatytas Danijos–Švedijos dujotiekis. Dujotiekiu tiekiamos dujos naudojamos tik pramoniniam ir komunaliam naudojimui, bet ne elektros gamybai.

2013 m. dujų tiekimas į Švediją per Danijos jungtį siekė 1,3 mlrd. m³.

2019 m. balandžio 1 d. Danijos ir Švedijos dujų rinka sujungta į vieną bendrą veikiančią rinką. 

## Šaltiniai
Janka Diagileva

**Jana (Janka) Diagileva** (, 1966 m. rugsėjo 4 d. – 1991 m. gegužės 9 d.) – Sovietų Sąjungos roko muzikė, dainų autorė ir atlikėja, vadinamojo „Sibiro andergraundo“ atstovė, buvusi rusų poeto ir muzikanto Jegoro Letovo mergina, 1988–1990 – roko grupės „Graždanskaja oborona“ narė, ten grojo gitara, dainavo; taip pat buvo ir kitų roko grupių narė.

## Biografija
Janka Diagileva gimė 1966 m. rugsėjo 4 d. Novosibirske, Tarybų Sajungoje. Tėvas – Stanislavas Diagilevas, motina – Galina Diagileva, abu buvo inžinieriai.

Mokėsi Novosibirsko 42-oje vidurinėje mokykloje (dabar – gimnazija), taip pat mokėsi muzikos mokykloje. Jankai blogai sekėsi tikslieji mokslai, labiau rodė polinkį į humanitarinius. Daug skaitydavo.

Su Jegoru Letovu susipažino 1987 metais, jau po metų ji pradėjo atlikėjos karjerą – tapo roko grupės „Graždanskaja oborona“ narė.

Mirė 1991 m. gegužės 9 d. Novosibirsko srityje (galbūt nusižudė).

## Diskografija

* 1988 – *Ne položeno* (*Neleidžiama*)
* 1988 – *Deklasirovanim elementam* (*Išslaptintiems elementams*)
* 1989 – *Prodano!* (*Parduota!*)
* 1989 – *Domoi!* (*Namo!*)
* 1989 – *Angedonija*
* 1991 – *Styd i Sram* (*Gėda ir priekaištas*)

## Šaltiniai
Vladyslavas Chameliukas

**Vladyslavas Chameliukas** (; g. 1998 m. gegužės 4 d.) – Ukrainos futbolininkas.

## Karjera
Žaidė įvairiuose klubuose Ukrainoje. 

Rungtyniavo Strijaus „Skalos“, Zaparižės „Metalurgo“, Odesos „Černomoreco“ klubų jaunimo komandose.

Nuo 2016 m. atstovavo Odesos „Černomoreco“ klubui. Daugiausiai rungtyniavo dublerių komandoje, 2018 m. kovo 17 d. debiutavo pagrindinėje ekipoje.

2021 m. sausio mėn. perėjo į Donecko „Olimpiko“ klubą. 

2021 m. vasarą persikėlė į „Lvovo“ klubą.

2022 m. vasario 9 d. tapo Brastos „Dinamo“ nariu, tačiau tų pačių metų balandžio 8 d. Dinamo klubas išnuomojo žaidėją „Jonavos“ klubui.

### FK Jonava
2022 m. nuomos pagrindais atstovavo „Jonavos“ klubui. Debiutavo jonaviškių gretose A lygoje 2022 m. balandžio 9 d. rungtynėse prieš „Panevėžio“ klubą.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
2017 m. buvo pakviestas į Ukrainos U-19 rinktinę. Atstovavo dviejose rungtynėse.

## Išnašos

## Nuorodos
* alyga.lt svetainė
* Soccerway
* Transfermarkt
* lietuvosfutbolas.lt
* Globalsportsarchive
Dampyras

**Dampyras** () – uostamiestis Australijos vakaruose, Vakarų Australijos valstijoje, Pilbaros regione, Karatos savivaldybėje. Įsikūręs valstijos šiaurės vakarinėje dalyje, Indijos vandenyno pakrantėje, Barapo pusiasalyje, apie 1260 km į šiaurę nuo Perto ir 15 km į šiaurės vakarus nuo Karatos. 1104 gyventojai (2016 m.). Stambus jūrų uostas, pagal krovinių apyvartą – antras Australijoje (daugiau nei 170 mln. t per metus). Geležinkeliais sujungtas su giliau žemyne esančiomis geležies rūdos kasyklomis. Išvežama geležies rūda, suskystintos dujos, druska. Yra suskystintų dujų, mineralinių trąšų ir amoniako gamyklos. Netoli Dampyro veikia Karatos oro uostas. Dampyro apylinkėse gausu aborigenų uolų piešinių, pakrantėje išsibarčiusios turistų lankomos Dampyro salyno salos. Prie įvažiavimo į uostamiestį stovi paminklas Raudonajam šuniui.

1965 m. įkurtas uostas geležies rūdos eksportui iš bendrovės „Hamersley Iron” kasyklų Paraberdu ir Tom Praise, šalia uosto kūrėsi darbininkų gyvenvietė. 1968 m. dėl vietos stokos gyvenvietės plėtra sustojo; augantiems uosto ir kasybos pramonės poreikiams patenkinti netoliese įkurtas naujas Karatos miestas.

## Šaltiniai
Pristlio kalnas

**Pristlio kalnas** () – kalnas, esantis Antarktidoje, Viktorijos žemėje, viena iš Princo Alberto kalnų viršukalnių. Kalnas stūkso šiaurinėje Deivido ledyno pusėje, keletą kilometrų į pietvakarius nuo Belingshauzeno kalno. Aukštis siekia 1100 m.

Kalną pirmoji aptiko Britų Antarkties ekspedicija (1907–1909 m.), vadovaujama Ernest Shackleton. Pavadintas Raymond E. Priestley, ekspedicijos geologo, garbei (vėliau jis dalyvavo 1910–1913 m. Britų Antarkties ekspedicijoje).

## Išnašos
Europipe II

**Europipe II** – magistralinis dujotiekis, kuris jungia Norvegijos gamtinių dujų apdirbimo infrastruktūrą ir Vokietijos gamtinių dujų rinką.

## Istorija
Dujotiekio trasos analizės ir projektavimo darbai pradėti 1995 m. 1996 m. Norvegijos parlamentui priėmus sprendimą vystyti gamtinių dujų gavybos ir perdirbimo infrastruktūrą centrinėje Norvegijoje, Susortas parinktas kaip dujotiekio pradinis taškas. 

1999 m. spalio 1 d. „Europipe II“ oficialiai atidarytas. Statybos kainavo 9,6 milijardus kr.

## Taip pat skaitykite
* Europipe I

## Šaltiniai
2022 m. LMFA I lyga

**[[2022]] m. Lietuvos moterų futbolo asociacijos Pirma lyga** arba trumpai **Pirma lyga** – antros pakopos moterų futbolo pirmenybės, kuriose varžėsi Lietuvos moterų futbolo komandos. 

## Varžybų formatas
* Pirmenybės vyko keturiais etapais.
* Balandžio mėnesį startavo dviejų regioninių grupių varžybos, kurios vyko 2 ratų sistema
* Rudenį vyko ketvirtfinalio, pusfinalio ir finalo etapai atkrintamųjų varžybų principu. 

## Dalyvės
#### Pietų-Rytų regiono grupės komandos
: Grupėje rungtyniavo šešios ekipos

#### Šiaurės-Vakarų regiono grupės komandos
: Grupėje rungtyniavo septynios ekipos

## Datos
* 2022 m. balandžio 15 d. buvo sužaistos pirmosios rungtynės, kuriose susitiko FC Hegelmann B ir MFK Šešupė–Marijampolė City. Jose pergalę šventė Kauno rajonui atstovaujančios Hegelmann merginos.

## Turnyro lentelė po pirmojo etapo
; Pietų-Rytų regiono grupės ekipų rikiuotė.

; Šiaurės-Vakarų regiono grupės komandos:

## Atkrintamosios varžybos
### Pagrindinės

### Dėl 5–8 vietų

### Dėl 9–12 vietų

## Antrasis etapas (ketvirtfinaliai)
8 komandos tęsė kovą dėl medalių.

;Dėl 1–8 vietų
* FK „Utenis“ – FC „Džiugas“, 
* „SC-Ukmergė“ – FK „Vilnius“ B, 
* FC „Hegelmann“ B – MFK „Žalgiris“, 
* **MFA „Žalgiris“ B-MRU** 6–0 MFK „Šešupė“-„M City“.

; Dėl 9–12 vietų:
* Alytaus SRC-MFK – FK „Saned“ B-Joniškio SC, 
* FK „Vilkija“ – Širvintų SC.

## Trečiasis etapas (pusfinaliai)
; Pusfinalis: 
* x
* x

; Dėl 5–8 vietų:
* x

## Finalas
x

## Galutinė ekipų rikiuotė
; Galutinė 2022 m. LMFA I lygos komandų rikiuotė: 

## Snaiperiai
Rezultatyviausios žaidėjos titulas atiteko x.

## Taip pat skaitykite
* 2022 m. moterų A lyga

## Šaltiniai

## Nuorodos
* LFF svetainė (moterų futbolo varžybos)
* LFF puslapis
* Facebook paskyra: „Moterys už futbolą“
MEGAL dujotiekis

**MEGAL dujotiekis** – magistralinis dujotiekis, jungiantis Vokietijos gamtinių dujų tinklą nuo pasienio su Čekija ir Austrija iki pasienio su Prancūzija.

## Istorija
1975 m. pradėti statybos darbai pagal Vakarų Vokietijos „Ruhrgas“ ir Prancūzijos „Gaz de France“ partnerystės sutartį. Dujotiekių sistema buvo skirta rusiškoms dujoms pergabenti į Prancūziją tranzitu per Vokietiją.

1980 m. statybų darbai užbaigti ir dujotiekį pradėta eksploatuoti.

2009 m. liepą Europos Komisija skyrė baudą MEGAL dujotiekio savininkams dėl korupcijos ir monopolio sąlygų sudarymo dėl 8-ajame dešimtmetyje sutarčių, nusižengiant dabartinėms dujų sektoriaus liberalizavimo nuostatoms. Skirta 1,1 mlrd. € bauda yra antra didžiausia EK kada nors skirta bauda, bei pirmoji bauda skirta energetikos sektoriuje.

## Šaltiniai
Šiaulių Zoknių progimnazija

**Šiaulių Zoknių progimnazija** – dieninė, savarankiško mokymosi bendrojo lavinimo mokykla Šiauliuose, Zokniuose, Radviliškio g. 82B, vykdanti pradinio ugdymo ir pagrindinio ugdymo programas. Įstaigos kodas 190533045. Veikia pradinio ir pagrindinio lavinimo klasės.

## Istorija

Šiaulių Zoknių pagrindinė mokykla (buvusi 19–oji vidurinė) įkurta 1979 m. Tuo metu tai buvo rusų vidurinė mokykla. Pirmoji lietuviška klasė atidaryta 1993 m. rugsėjo 1 d. Į ją susirinko 37 pirmokai. Iki 1997 m. mokykla buvo mišri, joje buvo dėstoma lietuvių ir rusų kalbomis. 1997 m. rugsėjo 1 d. mokykloje liko tik lietuviškos klasės. 

2010 m. pradėta mokyklos renovacija. Nuo 2012 m. rugsėjo mokykla tapo progimnazija.

2010 m. mokykloje mokėsi 318 mokinių.

## Direktorės
* Svetlana Giniotienė
* Erika Burneckienė

## Išnašos

## Nuorodos
* Progimnazijos svetainė
* Progimnazijos ,,YouTube"Kanalas
Esperansos bazė

**Esperansos bazė** () – nuolatinė, ištisus metus veikianti Argentinos mokslinė bazė Antarktidoje, Grejamo Žemėje, Antarktidos pusiasalyje (jo dalyje – Trinti pusiasalyje), prie Vilties įlankos. Kartu su Vilja Las Estreljaso gyvenviete, priklausančia Čilei, Esperansos bazė yra vienintelė nuolat gyvenama civilinė gyvenvietė Antarktyje. Čia gyvena nuo 66 žmonių žiemą (2010 m.) iki 142 vasarą.

Argentina Esperansos bazę laiko esant savo teritorinėse pretenzijose Antarktidoje (Argentinos Antarktida). Bazę administruoja Argentinos Antarktikos jungtinė komanda (*Comando Conjunto Antártico*) ir Ugnies Žemės provincija.

Esperansos bazė įkurta 1953 m. Čia vykdomi moksliniai glaciologijos, seismologijos, okeanografijos, krantų ekologijos, biologijos, geologijos, limnologijos tyrimai, veikia karinė bazė. Šalia bazės yra civilinė gyvenvietė su mokykla (įkurta 1978 m.), ligonine, palydovine antena, pašto ir civilinės registracijos skyriais, Šv. Pranciškaus Asyžiečio koplyčia (nuo 1976 m.), kapinės. Bazei priklauso 18 padalinių – nedidelių, laikinų postų (vad. *refugio*).

1903 m. dabartinės bazės vietoje įsikūrė iš sudužusio laivo *Antarctic* išsigebėję švedų jūrininkai (likusios jų pastogės liekanos). 1945 m. šalia bazę (*Base D*) įkūrė britai. 1952 m. Argentinos karinis jūrų laivynas pastatė Esperansos švyturį, o netrukus įkūrė karinę bazę. Netrukus tarp britų ir argentiniečių laivynų įvyko incidentas.

1978 m. sausio 7 d. bazėje gimė pirmasis žmogus Antarktidoje – Emilijus Markosas Palma.

## Šaltiniai
IPhone 12 Pro

**iPhone 12 Pro** ir **iPhone 12 Pro Max** – „Apple“ išmanieji telefonai, kuriuose naudojamas Apple A14 Bionic procesorius ir iOS 14 operacinė sistema. Buvo pristatyti 2020 m. spalio 13 d. kartu su baziniais iPhone 12 ir iPhone 12 mini. Šie telefonai atitinkamai pakeitė iPhone 11 Pro ir iPhone 11 Pro Max.

## Dizainas
iPhone 12 Pro ir iPhone 12 Pro Max turi plokščius kraštus – dizaino elementą, matomą ankstesniuose bendrovės išmaniuosiuose telefonuose – nuo „ iPhone 4 “ iki „ iPhone 5s“ ir 1-osios kartos „iPhone SE“ .

Išmanieji telefonai pristatomi keturių spalvų: sidabro, grafito, aukso, taip pat naujosios „Pacific blue“.

## Charakteristikos

#### Ekranas
iPhone 12 Pro ir iPhone 12 Pro Max turi atitinkamai 6,1 colio ir 6,7 colio OLED ekranus su „Super Retina XDR“ technologija. Ekranai padengti nauju smūgiams atspariu stiklu Ceramic Shield, gaminamu kartu su Corning.

#### Kameros
Išmanieji telefonai aprūpinti kamerų sistema, susidedančia iš trijų modulių: itin plataus kampo, plačiakampio ir teleobjektyvo su 2,5 karto optiniu priartinimu. Taip pat yra optinis vaizdo stabilizavimas. Svarbi naujovė buvo didelio tikslumo lazerinio skaitytuvo LiDAR atsiradimas, leidžiantis 3D skenuoti objektus bei efektyviai diegti papildytos realybės technologijas.

#### Procesorius
Jame naudojamas šešių branduolių Apple A14 Bionic procesorius, pagamintas naudojant 5 nanometrų technologiją.

#### Komplektacija
EarPods ir maitinimo adapteris buvo išimti iš dėžutės, o vietoj jų apart iPhone yra USB-C – Lightning laidas, skirtas greitam įkrovimui. Pasak Apple, tai buvo padaryta siekiant sumažinti anglies dvideginio išmetimą.

## Programinė įranga
iPhone 12 Pro ir iPhone 12 Pro Max operacinė sistema yra iOS 14, kuri buvo išleista 2020 m. rugsėjo 16 d.

## Belaidžio ryšio greitis

## Išnašos
Visuomenės žlugimas

**Visuomenės žlugimas** (arba **civilizacijos žlugimas**) –  visuomenės ar civilizacijos žlugimas, kuriam būdingas kultūrinio tapatumo ir socialinio bei ekonominio kompleksiškumo praradimas. Paprastai lydimas valdžios žlugimo ir smurto įsigalėjimo. Kaip galimos žlugimo priežastys įvardijamos stichinė nelaimė, karas, maras, badas, ekonomikos žlugimas, gyventojų skaičiaus mažėjimas ir masinė migracija. Žlugusi visuomenė gali išlikti kaip primityvesnė savo pačios forma, būti pavergta galingesnės civilzacijos arba visiškai išnykti.

Beveik visos civilizacijos, nepriklausomai nuo jų dydžio ar kompleksiškumo, patyrė tokį likimą, tačiau kai kurios iš jų, pavyzdžiui, Kinija, Indija ir Egiptas, vėliau atgimė ir transformavosi. Tačiau kitos, pavyzdžiui, Vakarų ir Rytų Romos imperijos ir Majų civilizacija, taip ir neatsigavo. Visuomenės žlugimas paprastai būna greitas, bet retai staigus. Kai kuriais atvejais  laipsniškas nykimas nelaikomas žlugimu. Pastarasis reiškinys turi nedidelį neigiamą poveikį konkrečiai civilizacijai, pavyzdžiui, Britų imperija nuo 1918 m.

Antropologai, istorikai ir sociologai pasiūlė daugybę civilizacijų žlugimo paaiškinimų, susijusių su tokiais priežastiniais veiksniais kaip aplinkos pokyčiai, išteklių išeikvojimas, netvarus kompleksiškumas, invazija, ligos, socialinės sanglaudos nuosmukis, didėjanti nelygybė, nuoseklus kognityvinių įgūdžių bei kūrybiškumo praradimas ir nelaimės. Tačiau visiškas kultūros išnykimas gali būti išvengiamas, o kai kuriais atvejais iš senosios visuomenės pelenų atsiradusios naujos visuomenės akivaizdžiai yra jos palikuonys, nepaisant to, kad jų rafinuotumas smarkiai sumažėjo. Be to, žlugusios visuomenės, pavyzdžiui, Vakarų Romos imperijos, įtaka gali išlikti dar ilgai po jos mirties.

## Žlugusių civilizacijų ir visuomenių pavyzdžiai

### Grįžimas į primityvesnę būseną

* Akado imperija
* Hetitų imperija
* Mikėnų kultūra
* Asirijos imperija
* Khmerų imperijos Ankor Vatas
* Kinijos Hanų ir Tangų dinastijos
* Isapa
* Majų civilizacija
* Monomotapa
* Olmekai

### Prijungimas prie kitų visuomenių

* Šumeras (prijungta prie Akado imperijos)
* Izraelio karalystė (prijungta prie Asirijos)
* Senovės Egiptas (prijungta prie Senovės Libijos, Nubų, Asirijos, Babilonijos, Persijos, Graikijos, Ptolemėjų karalystės ir Romos Imperijos)
* Babilonija (prijungta prie Hetitų)
* Britai (prijungta prie Anglosaksų)
* Chazarai (prijungta prie Kijevo Rusios rytų slavų)
* Bizantijos imperija (prijungta prie vakarų ir rytų kaimyninių valstybių, o galiausiai – Osmanų imperijos)
* Karakitajų chanatas, Dali, Songų dinastija, Chorezmšachai, Abasidų kalifatas, Ajubidai, Rumo sultonatas, Kijevo Rusia, Pavolgio Bulgarija, Kumanai (prijungta prie Mongolų imperijos)
* Čampa (prijungta prie Vietnamo)
* Actekai, Inkų imperija, Majai (prijungta prie Ispanijos imperijos)
* Abiejų Tautų Respublika (prijungta prie Prūsijos karalystės, Rusijos imperijos, Austrijos imperijos)

### Išnykimas arba evakuacija

* Kahokija
* Skandinavų kolonija Grenlandijoje
* Originali polineziečių civilizacija Pitkerno salose ir Hendersono saloje
* Moldeno sala
* Flinderso sala

## Išnašos
Širvintų SC

**Širvintų Sporto Centras** – Lietuvos futbolo klubas iš Širvintos. Šis straipsnis apie Širvintų Sporto Centro struktūrai priklausančią moterų ekipą, rungtyniavusią LMFA I lygoje. 

## Istorija
Iki 2022 m. būta bendros „Žalgirio“ klubo ir Širvintų SC ekipos, kuri rungtyniavo LMFA I lygoje.

### 2022 m. sezonas
2022 m. buvo suburta merginų ekipa, kuri rungtyniavo LMFA I lygoje.

Rungtyniavo Šiaurės-Vakarų regione, kuriame varžėsi septynios ekipos.

Debiutavo lygoje 2022 m. balandžio 29 d. rungtynėse prieš Utenos Utenį. Jose patyrė triuškinantį pralaimėjimą rezultatu 0-12.

2022 m. gegužės 16 d. patirtas dar vienas triuškinantis pralaimėjimas, kai rezultatu 0-18 nusileista MFA Žalgiris B ekipai.

## Spalvinė gama ir apranga

### Sportinės aprangos
;Sportinių aprangų gamos pokyčiai:
* Namuose žaidžia ruda apranga. 

; Aprangų gamintojai
*  hummel - nuo 2022 m. iki šiol.

## Pasiekimai
* **[[LMFA I lyga]]**
: ? vieta: 2022 m. (būsimas įvykis)

## Sezonai

|}

## Sudėtis
''Atnaujinta: 


## Žymūs žaidėjos
*  

## Treneriai
*  Saulius Barevičius, (2022 m.)

## Išnašos

## Nuorodos
* Širvintų SC oficiali svetainė
* facebook paskyra
* Facebook paskyra: "Moterys už futbolą"
Orestas Kostykas

**Orestas Kostykas** (; g. 1999 m. balandžio 16 d.) – Ukrainos futbolininkas.

## Karjera
Žaidė įvairiuose klubuose Ukrainoje. 2016–2017 m. sezone rungtyniavo mėgėjiškame Lvivo „Opir“, o 2017–2018 m. – Zoločivo „Sokil“ klube.

Nuo 2018 m. atstovavo Rivnės „Veres“ klubui. Rungtyniavo  Rivnės „Veres“ klubo jaunimo komandose. Buvo registruojamas pagrindinėje ekipoje, bet savo šanso nesulaukė.

2018 m. antroje pusėje atstovavo Ternopilio „Nivos“ klubui. 

2019 m. m. sausį persikėlė į „Lvivo“ klubą. Šiame klube jį užklupo karas. 2022 m. balandį persikėlė į Lietuvą.

### FK Jonava
2022 m. nuomos pagrindais atstovavo „Jonavos“ klubui. Debiutavo jonaviškių gretose A lygoje 2022 m. balandžio 16 d. (gimimo dienos proga) rungtynėse prieš „Džiugo“ klubą. Jonaviškiai minimaliu rezultatu 0:1 nusileido telšiškiams.

2022 m. liepos mėn. paliko Jonavos klubą.

### DFK Dainava
2023 m. lepos mėn. prisijungė prie DFK Dainava. 2023 m. rugpjūčio 20 d. debiutavo klube A lygos rungtynėse prieš FK Žalgiris.

2024 m. sausio mėn. tapo žinoma, kad futbolininkas paliko Alytaus klubą.

### Taldy Kurgano „Žetìsu“
2024 m. sezone atstovavo Taldy Kurgano „Žetìsu“ (Kazachstanas).

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Denysas Vasinas

**Denysas Vasinas** (; g. 1989 m. kovo 4 d.) – Ukrainos futbolininkas.

## Karjera
Žaidė įvairiuose klubuose Ukrainoje. Odesoje gimęs futbolininkas rungtyniavo šio miesto „Černomoreco“ jaunimo ekipose. 

Klubas 2013 m. paskolino žaidėją Babrujsko „Belšinai“.

Rungtyniavo Lvivo „Karpatų“ klube. „Mariupolio“ klube, buvo grįžęs į Odesos „Čornomorecą“, atstovavo „Vorkslai“, „Inhulecui“. 

Paskutine stotele prieš atvykstant į Lietuvą tapo „Kryvbaso“ klubas. Prasidėjus karui Ukrainos čempionatas buvo nutrauktas, o žaidėjas balandžio mėn. persikėlė į Lietuvą.

### FK Jonava
2022 m. nuomos pagrindais atstovavo „Jonavos“ klubui. 

Debiutavo jonaviškių gretose A lygoje 2022 m. balandžio 16 d. rungtynėse prieš „Džiugo“ klubą.
Jonaviškiai minimaliu rezultatu 0:1 nusileido telšiškiams.

2022 m. tapo žinoma, kad klubą paliko keletas žaidėjų: keturi žaidėjai – Titas Buzas, Luiz Matheus, Denysas Vasinas ir Daniel Silva.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Apple Fitness

**Fitness (Activity)** – fizinio aktyvumo ir fizinių pratimų stebėjimo programėlė, apie kurią Apple pranešė 2014 m. rugsėjo mėn. specialaus renginio metu. Programėlę galima naudoti iPhone telefonuose, su iOS 8.2 arba naujesne versija, naudotojams, turintiems prijungtą Apple Watch. Programėlėje rodoma iš Apple Watch arba palaikomų trečiųjų šalių programėlių ir treniruoklių įrašytų naudotojo treniruočių suvestinė.

## Funkcijos
Programėlėje rodomi trys „aktyvumo žiedai“ – kasdienio judėjimo tikslai – ir vartotojai raginami iki dienos pabaigos „uždaryti“ visus žiedus. Judėjimo žiede fiksuojamas sudegintų kalorijų skaičius, mankštos žiede – sportuojant praleistos minutės, o stovėjimo žiede – valandų, praleistų stovint bent vieną minutę, skaičius. Veiklos žiedais galima dalytis su kitais naudotojais, kad būtų galima palyginti duomenis ir pradėti varžybas, kuriose apdovanojamas asmuo, per septynių dienų laikotarpį daugiausiai užpildęs žiedų.

Visas treniruotes, įrašytas per Apple Watch programėlę „Workout“, galima peržiūrėti programėlės „Fitness“ skirtuke „Summary“ ir įtraukti atitinkamus rodiklius bei „HealthKit“ duomenis, pavyzdžiui, širdies ritmą (priklausomai nuo treniruotės tipo). Aktyviam poilsiui skirtose santraukose taip pat pateikiamos treniruotės metu vyravusios oro sąlygos ir žemėlapis, kuriame pažymėtas treniruotės metu nueitas maršrutas. Praėjus 180 dienų laikotarpiui, programėlė parodys naudotojams vidutinę treniruočių tendencijų statistiką ir palygins su ankstesniais rezultatais.

## Apple Fitness+
Apple Fitness+ – tai nemokama srautinių vaizdo įrašų treniruočių paslauga, apie kurią buvo paskelbta per specialų Apple renginį 2020 m. rugsėjį, o oficialiai pradėta teikti 2020 m. gruodžio 14 d. Paslaugoje pateikiami fitneso specialistų treniruočių ir procedūrų vaizdo pamokų įrašai, o vaizdo įrašo viršutiniame dešiniajame kampe realiuoju laiku rodomi Apple Watch treniruočių statistiniai duomenys. Kiekvienai treniruotei nustatomas parinktas grojaraštis, o „Apple Music“ prenumeratoriai gali atsisiųsti specialų treniruočių grojaraštį į savo įrenginį. Paslauga teikiama fitneso programėlėje ir kainuoja 9,99 JAV dolerio per mėnesį, 79,99 JAV dolerio per metus arba galite ją gauti su „Apple One“ prenumerata.

### Treniruotės
Galima rinktis šias treniruotes: pagrindines, dviračių sporto, šokių, didelio intensyvumo intervalinių treniruočių (HIIT), irklavimo, jėgos, bėgimo takelio ir jogos. Daugumoje treniruočių dirba trys treneriai, iš kurių vienas atlieka modifikuotą, ne tokią intensyvią treniruotės versiją. Taip pat galima rinktis trumpesnes treniruotes, kurias veda tik vienas instruktorius ir kuriose yra papildomų nurodymų tiems, kurie dar nemoka tam tikro pratimo.

## GymKit
„GymKit“ yra 2017 m. spalio 31 d. su „watchOS 4.1“ paleista integracinė API, leidžianti kūrėjams ir gamintojams įgalinti abipusį „ Apple Watch“ ir tam tikros kardio įrangos sinchronizavimą. Sujungus suderinamus treniruoklius, jie gali siųsti treniruočių ir rezultatų duomenis į fitneso programėlę.

## Išnašos
Benas Spietinis

**Benas Spietinis** (g. 1996 m. vasario 15 d.) – Lietuvos futbolininkas, rungtyniaujantis gynėjo pozicijoje. 

## Karjera
### Jonavos „Lietava“
Karjerą pradėjo tuometiniame „Lietavos“ klube, kuris rungtyniavo Pirmoje lygoje. Žinoma, kad nuo 2013 m. atstovavo klubui, buvo pagrindinės sudėties žaidėjas.

### FK „Banga“
2014 m. atstovavo Gargždų „Bangai“. 2014 m. A lygoje sužaidė dešimt rungtynių.

### Jonavos „Lietava“
Karjerą tęsė tuometiniame „Lietavos“ klube, kuris rungtyniavo Pirmoje lygoje.

### Utenos „Utenos Utenis“
2016 m. atstovavo „Utenos Utenio“ klubui. Daugiausiai žaidybinio laiko gaudavo bekų ekipoje, kuri rungtyniavo Antroje lygoje, o 2016 m. A lygoje sužaidė šešerias rungtynes.

### Jonavos „Lietava“
2016 m. antroje pusėje karjerą tęsė tuometiniame „Lietavos“ klube, kuris rungtyniavo 2016 m. A lygoje. Sužaidė vos tris susitikimus.

2017 m. Jonavos klubas atsisakė „Lietavos“ žymens ir tapo FK Jonava. Benas Spietinis tęsė karjerą klube.

### DFK „Dainava“
Atstovavo DFK Dainava 2018 m., kai klubas dalyvavo LFF I lyga.

### FK „Šilas“
Atstovavo FK Šilas 2019 m., kai klubas dalyvavo LFF II lyga.

### FK „Jonava“
Žaidė „Jonavos“ klube 2020 m. sezone. 2021 m. tęsė karjerą Jonavoje. Tais metais klubas rungtyniavo Pirmoje lygoje.

### FK „Jonava“
2022 m. sezono pradžią praleido. Jonavos klubas pateko į A lygą, bet B. Spietinio ir kitų žaidėjų ekipoje nebuvo. Po nesėkmingos sezono pradžios klubas pasikvietė keletą ukrainiečių, prie komandos prisijungė P. Osauskas ir B. Spietinis. Debiutavo 2022 m. balandžio 16 d. rungtynėse prieš „Džiugo“ klubą. Žaidėjas 2022 m. liepos mėn. pranešė, jog traukiasi iš Jonavos klubo.

### Futsal
B.Spietinis – daug metų praleido kaip FK Vikingai komandos narys, bei komandos kapitonas. 2021–2022 m. sezone iškovojo Lietuvos futsal taurę. Taip pat atstovavo Lietuvos vyrų salės futbolo rinktinę.

2022-2023 m. Futsal A lygos atkrintamojo etapo finale FK Vikingai žaidė su FK Kauno Žalgiris. Finalas vyko iki trijų pergalių. Po įnirtingos kovos, nugalėtojais tapo FK Kauno Žalgiris. Praėjus šiek tiek laiko po rungtynių, B.Spietinis kartu su grupe kitų asmenų užsipuolė priešininkų žaidėjus. Buvo iškviesta policija, B.Spietiniui iškelta LFF drausmės pažeidimų byla. LFF Drausmės komitetas konstatavo, kad Beno Spietinio veiksmai vertintini kaip LFF Drausmės kodekso „Nesportiškas elgesys“ pažeidimas, ir skyrė vienerių metų sankciją, draudžiančią dalyvauti bet kokioje su futbolu susijusioje veikloje, įsigaliojant nuo 2023 m. gegužės 2 d.

2025-2025 m. sezono pradžioje prisijungė prie FK Kauno Žalgiris.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Rinktinės
; U-17 rinktinė
* 2012 m. pakviestas į Lietuvos U-17 rinktinę.

; U-19 rinktinė
* 2015 m. pakviestas į Lietuvos U-19 rinktinę.
: 2015 m. kovo 26 d. rungtynėse prieš švedus pasižymėjo įvarčiu. Rungtynėse užfiksuotos lygiosios 1-1.

## Šaltiniai

## Nuorodos
* alyga.lt (žaidėjas)
* SOCCERWAY (žaidėjas)
* FLASHSCORE (FK Jonava)
* lietuvosfutbolas.lt (žaidėjas)
* Transfermarkt (žaidėjas)
* Globalsportsarchive (FK Jonava)
Žolės riedulys 2024 m. vasaros olimpinėse žaidynėse

**[[Žolės riedulys]] 2020 m. vasaros olimpinėse žaidynėse** vyko 25-ą kartą olimpinių žaidynių istorijoje. Olimpiadoje vyko vyrų ir moterų turnyrai, kuriuose žais po dvylika nacionalinių rinktinių.

## Kvalifikacija
### Vyrai

### Moterys

## Medalių lentelė

## Medalininkai

## Šaltiniai
FC Hegelmann B (moterys)

**Football Club Hegelmann** arba **Kauno rajono „Hegelmann“ futbolo klubas** – Lietuvos futbolo klubas iš Kauno. 

Šis straipsnis apie klubo struktūrai priklausančią moterų ekipos jaunimo komandą, runtyniaujančią Lietuvos futbolo čempionate.

## Istorija
2022 m. sausio mėn. oficialiai pranešta, kad MFK Žalgiris keičia spalvas, pereina į „Hegellmann“ klubo struktūrą.

2022 m. buvo suburta merginų ekipa, kuri rungtyniavo LMFA I lygoje.

Rungtyniavo Šiaurės-Vakarų regione, kuriame varžėsi septynios ekipos.

## Rėmėjai
2022 m. sezone ant marškinėlių buvo rėmėjų logotipas ir užrašas (Hegelmann). Ant dešinės pusės rankovių Akvilė.

## Spalvinė gama

## Sportinė apranga
;Sportinės aprangos pokyčiai:
* Namuose žaidžia tradicine apranga. 

; Aprangų gamintojai
*  hummel - nuo 2022 m. iki šiol.

## Pasiekimai
* **[[LMFA I lyga]]**
: Nugalėtojos: 2022 m.

## Sezonai

## Sudėtis
''Atnaujinta: 


## Garsesnės žaidėjos
*  Ema Kriaučiūnaitė

## Treneriai
*  Ingrida Siliūnienė

## Taip pat skaitykite
* FC Hegelmann
* Hegelmann B
* Hegelmann C
* FC Hegelmann (moterys)

## Išnašos

## Nuorodos
* [ „Facebook“ profilis]
* Facebook paskyra: "Moterys už futbolą"
* [ Globalsportsarchive]
FC Džiugas (moterys)

**Telšių futbolo klubas „Džiugas“** (arba ***Telšių „Džiugas“, FC „Džiugas“***) – Lietuvos futbolo klubas iš Telšių. Šis straipnis apie klubo moterų ekipą, rungtyniaujančią Lietuvos futbolo čempionate.

## Istorija

2022 m. buvo suburta merginų ekipa, kuri rungtyniavo LMFA I lygoje.

Rungtyniavo Šiaurės-Vakarų regione, kuriame varžėsi septynios ekipos.

2022 m. gegužės 13 d. įvyko debiutinės rungtynės. Jose buvo užfiksuotos nulinės lygiosios ir su ukmergiškėmis pasidalino po tašką.

2022 m. gegužės 27 d. ekipa iškovojo istorinę pergalę, kai rezultatu 3:2 palaužė Šešupę-Marijampolė City.

## Rėmėjai
2022 m. sezone ant marškinėlių buvo rėmėjų logotipas (Belmontas).

Nuo 2021 m. liepos mėn. AB Orlen Lietuva tapo klubo generaliniu rėmėju.

## Klubo pavadinimas, logotipas ir spalvos
Džiugas – žemaičių padavimų personažas, siejamas su Džiugo kalnu šalia Telšių. Padavimuose minimas kaip milžinas, supylęs kalną. Kitur pasakojama, kad Džiugas buvęs didvyris, įkūręs Telšius, iškasęs Masčio ežerą, kovojęs su kryžiuočiais. Sakoma, kad jis buvęs toks galingas dėl velnių pagalbos. Jis galėdavęs su kuoka išmušti didžiausius priešų būrius, su šaknimi išrauti didelius medžius.

### Logotipas
Jame vaizduojama žemaičių simbolis lokys, rudame skyde.

### Apranga
Klubas žaidžia ruda apranga

### Sportinės aprangos
;Sportinių aprangų gamos pokyčiai:
* Namuose žaidžia ruda apranga. 

; Aprangų gamintojai
*  Joma - nuo 2022 m. iki šiol.

## Sezonai

## Treneriai
*  Margarita Vagdarytė, nuo 2022 m.

## Rekordai
* 2023 m. gegužės 5 d. I lygos rungtynėse rezultatu 16:0 sutriuškino Vilkaviškio rajono „Šešupę“.

## Taip pat skaikykite
* „Džiugas“ klubas

## Išnašos

## Nuorodos
* Oficiali klubo svetainė
* facebook paskyra
* YouTube kanalas
* Globalsportsarchive
Gulbių upė

**Gulbių upė** arba **Svonas** () – upė Australijos pietvakariuose, Vakarų Australijos valstijoje. Ilgis 280 km (kitais duomenimis 360 km), baseino plotas apie 126 000 km².

Prasideda prie Jileringo (*Yealering*), teka į šiaurės vakarus pro Bruktoną, Beverlį, Jorką ir Nortamą, ties Tudžėjumi pasuka į pietvakarius, kerta Darlingo kalnagūbrį, teka pajūrio lyguma pro Pertą, ties Frimantlu įsilieja į Indijos vandenyną. Aukštupyje ir vidurupyje (iki 72 km nuo žiočių) vadinama Eivonu (*Avon River*). Aukštupyje yra stačių tarpeklių, slenksčių, žemupys praplatėja, sudaro estuariją. Vasarą ir rudenį aukštupys išdžiūsta. 

Žemupys laivuojamas, žiotyse įsikūręs Frimantlo uostas. Gulbių upės intakų vanduo kaupiamas tvenkiniuose ir naudojamas Perto vandentiekio sistemoje; iš Manderingo tvenkinio 557 km ilgio vamzdynu transportuojamas į Kalgurlį. Upės slėnio atkarpa aukščiau Perto – vienas pagrindinių Vakarų Australijos vynininkystės regionų.

Žemupį 1697 m. tyrinėjo olandų keliautojas Vilemas de Vlaminkas (*Willem de Vlamingh*), kuris pavadino upę pagal joje pastebėtas juodąsias gulbes. 1829 m. upės žiotyse įkurta Gulbių upės kolonija, davusi pradžią Perto miestui ir Vakarų Australijos valstijai.

## Šaltiniai
Apaporisas

**Apaporisas** () – upė daugiausia pietryčių Kolumbijoje; Kaketos kairysis intakas (Amazonės baseinas). Prasideda susiliejus Tunijos (Makajos) ir Achachu upėms į pietvakarius nuo San Fernando. Teka į pietvakarius Amazonės lyguma pro Gvavjarės, Kaketos, Vaupeso ir Amazonės departamentus. Smarkiai vinguriuoja, prateka Čiribiketės aukštumų nacionalinio parko pakraščiu. Pačiame žemupyje, po santakos su Taraira, Apaporisas pasuka į pietus ir ~50 km teka Kolumbijos–Brazilijos (Amazonės valstijos) siena. Įteka į Kaketą (Žapūrą) ties Vila Bitenkūro (*Vila Bittencourt*) gyvenviete Brazilijoje.

Didžiausi intakai: Kananaris, Pira Parana, Taraira (kairieji).

Vaga slenkstėta, yra krioklių (didžiausias – Chirichirimo). Vietomis teka uolų tuneliais.

Apaporiso baseinas labai atokus ir retai apgyvendintas. Jame įsikūrę indėnai makunai, tanimukai, juhapai, jaunai, kabijariai, letuamai. Daugelis jų labai mažai paveikti civilizacijos. Upės baseine gyvena labai retas kaimanų porūšis – Apaporiso kaimanas (*Caiman crocodilus apaporiensis*).

2012 m. Kolumbijos režisierius Antonijus Doradas Sunjiga (*Antonio Dorado Zúñiga*) apie upę ir jos pakrančių tautas sukūrė dokumentinį filmą „Apaporisas: džiunglių paslaptys“ (*Apaporis, secretos de la selva*).

## Šaltiniai
Parikos ežeras

**Parikos ežeras** () – ežeras šiaurės vakarų Brazilijoje, Amazonės valstijoje, 215 km į šiaurės vakarus nuo Tefės, 35 km į vakarus nuo Maraano (*Maraã*) gyvenvietės. Ilgis 12 km, plotis iki 7 km. Telkšo šalia dešinojo Žapūros žemupio kranto, šalia jos santakos su Ati Parana. Parikos ežeras protakų tinklu jungiasi su Žapūra.

## Šaltiniai
Amananas

**Amananas** () – ežeras šiaurės vakarų Brazilijoje, Amazonės valstijoje, 80 km į šiaurę nuo Tefės, 27 km į rytus nuo kairiojo Žapūros kranto. Pietuose protaka jungiasi su Urininio (*Lago Urinini*) ežeru. Aplinkui telkšo ir daugiau mažesnių ežerų. Amanano ilgis kartu su Urininiu siekia 71 km, plotis iki 8 km, atskirai – 42 x 3 km.

Išteka Furo Kaštanjo, Tambakio upės, nešančios savo vandenis į Parana Kopea upę (Amazonės intakas). Priklauso nuo Žapūros hidrologinio režimo.

Aplink ežerą sudarytas Amanano darnaus vystymosi rezervatas.

## Šaltiniai
Piorini

**Piorini** () – ežeras šiaurės vakarų Brazilijoje, Amazonės valstijoje, 140 km į rytus nuo Tefės, 35 km į šiaurę nuo Amazonės upės, Kodažašo savivaldybėje. Ilgis 38 km, plotis iki 11 km. Aplink gausu mažesnių ežerų.

Išteka Piorini upė (Amazonės intakas).

## Šaltiniai
Purviniškių pušis

**Purviniškių pušis** – sunykęs gamtos paminklas, augęs Nemenčinės miškų urėdijos Purviniškių girininkijos 107 kvartale. Medžio aukštis siekė 30 m, skersmuo – 1,6 m.

Tai buvo seniausia pušis Lietuvoje, jos amžius siekė apytikriai 350 metų. Teigiama, kad iš kitų miško medžių ji išsiskyrė žievės raštu ir kamieno gumbuotumu. Purviniškių pušis nuvirto 2009 m.

Gamtos paminklo statusas šiam medžiui suteiktas 1960 m., o respublikinės reikšmės paminklu paskelbta 1987 m.

## Išnašos
Cristiana Dell'Anna

**Kristiana Del'Ana** (g. 1985 m. rugpjūčio 24 d. Neapolis) – italų televizijos ir kino aktorė. Mokslus baigė Londone, kur vaidino teatre ir debiutavo kine. Vėliau grįžo į Italiją, kur daugiausia vaidina televizijos serialuose.

## Filmografija
### Kinas
* Third Contact (2013)
* Mister Felicità (2017)
* Tensione superficiale (2019)
* Qui rido io (2021)
* È stata la mano di Dio (2021)

### Televizija
* Pini (2012, serialas)
* Un posto al sole (2012-2016, serialas)
* Un posto al sole coi fiocchi (2013)
* Gomora (2016-2019)
* Rocco Chinnici - È così lieve il tuo bacio sulla fronte (2018)
* In punta di piedi (2018)
* Trust (2018, serialas)

## Nuorodos

* IMDb profilis

## Šaltiniai